Diari Oficial de la Generalitat Valenciana


Sumari del DOGV 5025, del 10-06-2005 (2005/6614)

RESOLUCIÓ de 3 de juny de 2005, del Rectorat de la Universitat Jaume I, per la qual nomena personal funcionari de carrera i s'adjudiquen destinacions als aspirants que han superat les proves selectives per a l'ingrés en l'escala de gestió mitjançant el sistema de promoció interna, convocades per Resolució de 14 de juny de 2004 (DOGV núm. 4787, d'1 de juliol de 2004).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5025

Data del DOGV
:   10-06-2005

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2005/6614


Organisme emissor
:   Universitat Jaume I de Castelló

Tipus de document
:   Resolució

RESOLUCIÓ de 3 de juny de 2005, del Rectorat de la Universitat Jaume I, per la qual nomena personal funcionari de carrera i s'adjudiquen destinacions als aspirants que han superat les proves selectives per a l'ingrés en l'escala de gestió mitjançant el sistema de promoció interna, convocades per Resolució de 14 de juny de 2004 (DOGV núm. 4787, d'1 de juliol de 2004). [2005/X6614]
  
Comprovada la documentació presentada pels aspirants que van superar les proves selectives esmentades, segons la llista definitiva d'aprovats publicada per Resolució de 24 de febrer de 2005 de la Universitat Jaume I (DOGV núm. 4964, d'11 de març de 2005).
  
D'acord amb el que estableix l'article 9.1.b del Text Refós de la Llei de Funció Pública Valenciana, i en un acte únic realitzat el dia 3 de juny de 2005 als locals del Rectorat, situat al Campus Riu Sec, en el qual es va realitzar l'elecció dels llocs de treball oferts, d'acord amb l'ordre que van obtenir segons la Resolució de 24 de febrer de 2005.
  
Aquest Rectorat, fent ús de les competències atribuïdes per la legislació vigent, resol:
  
Primer
  
Nomenar personal funcionari/ària de carrera de la Universitat Jaume I, escala de gestió, les persones que es relacionen en l'annex, i adjudicar-los els llocs de treball elegits.
  
Segon
  
Per adquirir la condició de funcionari/ària de carrera, han de prestar jurament o promesa d'acord amb el que preveu l'article 32 del Text Refós de la Llei de Funció Pública Valenciana i prendre possessió del lloc adjudicat dins del termini establert en aquesta resolució.
  
Tercer. Cessaments
  
El personal funcionari interí que estiga ocupant algun dels llocs de treball adjudicats, ha de cessar el dia 15 de juny de 2005.
  
Quart. Preses de possessió
  
Els efectes de la presa de possessió de les persones que es relacionen en l'annex seran del dia 16 de juny de 2005.
  
No obstant això, aquest personal pot prendre possessió en el termini d'un mes des de la data de publicació d'aquesta resolució en el Diari Oficial de la Generalitat Valenciana. En aquest supòsit el personal funcionari interí cessarà el dia anterior a la presa de possessió del personal funcionari de carrera. Els efectes de la presa de possessió es consideraran des del dia de la incorporació al lloc adjudicat.
  
Cinquè. Recursos
  
Contra aquesta resolució, que esgota la via administrativa, es pot interposar, un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació.